Document ID: 32005R1522

KOMISIJAS REGULA (EK) Nr. 1522/2005
(2005. gada 20. septembris),
ar ko groza Regulu (EK) Nr. 1384/2005 par pastāvīga konkursa izsludināšanu Ungārijas intervences aģentūras pārziņā esošu miežu eksportam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 1384/2005 (2) ir izsludināts pastāvīgs konkurss Ungārijas intervences aģentūras rīcībā esošu 94 608 tonnu miežu eksportam.
(2)
Saskaņā ar Komisijas Regulu (EK) Nr. 923/2005 (3) Ungārijas intervences aģentūra uzņēmās saistības nodot Portugāles intervences aģentūras rīcībā 40 000 tonnas miežu dzīvnieku barības trūkuma dēļ Portugālē. Šo saistību dēļ zināma daļa no šā apjoma eksportam vairs nav pieejama. Tādēļ Ungārija ir informējusi Komisiju par savas intervences aģentūras nodomu mainīt apjomu, kas paredzēts eksportam saskaņā ar konkursu. Ņemot vērā šo pieteikumu, pieejamos apjomus un stāvokli tirgū, ir jāmaina maksimālais apjoms, uz kuru attiecas ar Regulu (EK) Nr. 1384/2005 izsludinātais pastāvīgais konkurss.
(3)
Attiecīgi ir jāgroza Regula (EK) Nr. 1384/2005.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1384/2005 2. pantu aizstāj ar šādu pantu:
“2. pants
Konkursa uzaicinājumā paredzētais maksimālais apjoms ir 60 323 tonnas miežu, ko paredzēts eksportēt uz visām trešām valstīm, izņemot Albāniju, Bulgāriju, Kanādu, Horvātiju, bijušo Dienvidslāvijas Maķedonijas Republiku, Bosniju un Hercegovinu, Amerikas Savienotās Valstis, Lihtenšteinu, Meksiku, Rumāniju, Serbiju un Melnkalni (4) un Šveici.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. septembrī

Labels: 3
18
17